อายุ 16ปีค่ะ มีอาการตัวร้อน มีนำ้มูกสีเหลือง ใช้ผ้าเช็ดตัวและวางผ้าไว้บนหน้าผาก กินยาพาราได้สักพักแล้ว แต่ตัวยังร้อนอยู่เลยทำไงดีค่ะ
สวัสดีครับ TKอาการตัวร้อน มีน้ำมูก โดยทั่วไปมักเกิดจากการติดเชื้อไวรัส เช่น ไข้หวัด หรือ ไข้หวัดใหญ่ ซึ่งในการติดเชื้อประเภทนี้ ควรพักผ่อนมากๆ ดื่มน้ำเยอะๆ รับประทานยาลดไข้ทุก 6 ชั่วโมง รับประทานอาหารอ่อนๆ เช่น ซุป ข้าวต้ม ฯลฯ หากยังรู้สึกตัวร้อนหลังรับประทานยาลดไข้ อาจใช้ผ้าชุบน้ำอุ่นหมาดๆเช็ดตัวช่วยได้ครับอย่างไรก็ดี หากภายใน 2-3 วัน ยังมีไข้สูงตลอด มีอาการหายใจไม่สะดวก คลื่นไส้อาเจียน รับประทานอาหารได้น้อย แนะนำให้พบอายุรแพทย์เพื่อทำการตรวจเพิ่มเติม และทำการรักษาต่อไปครับ